Kuti Nacita Shani pa Kuti Nilatontonkanya pa Bulalelale?
Ifyo wingacita
Sala bwino ifibusa fyobe. Ifibusa fyobe na abo usambilila nabo nga batendeka ukulanda pa bulalelale, taufwile ukupoosapo pantu kuti watampa ukutontonkanya pa kucitako ubulalelale. Ilingi kulaba inshila ya kulekelamo ukulanda ukwabula ukumoneka kwati uli mulungami sana ukucila abanobe, pantu kuti batendeka ukukupumya.
Wilatamba amafilimu umwaba ifya bulalelale. Muno nshiku amafilimu ne nyimbobafipanga mu musango wa kuti filelenga abantu balefwaya ukucita ubulalelale. Lelo cinshi Baibolo itweba? Itila: “
Tuisangulule kuli fyonse ifikowesha umubili no mupashi, no kuba aba mushilo icine cine mu kutiina Lesa.” (2 Abena Korinti 7:1) Wilakutika ku nyimbo nelyo ukutamba ifili fyonse ifingalenga watendeka ukulatontonkanya pa kucita ubulalelale.
Ishiba ukuti: Tacabipa ukuba ne nsuuna. Na kuba, Lesa abumbile umwaume no mwanakashi mu musango wa kuti baletemwana, kabilil ukupanga icupo kwaliba fye bwino ku baupana. Kanshi nga ulaba sana ne nsuuna, wilatontonkanya ukuti imibele yobe ibi nelyo ukutila tawakatale auba ne mibele isuma.
Icishinka ca kuti: Kuti wasala ifyo wingalatontonkanyapo. Kanshi nga ulefwaya, kuti waba uwasanguluka mu fyo utontonkanyapo na mu fyo ucita!
bem_Latn bem_Latn bem_Latn bem_Latn bem_Latn bem_Latn bem_Latn